b'\n_START_ARTICLE_\nRirkule\n_START_PARAGRAPH_\nEn rikule eller k\xc3\xa5te er en vanligvis halvkuleformet utvekst p\xc3\xa5 stammen av bjerk, gran eller furu, som et resultat av en plantesykdom eller et virusangrep. Veden i disse er oftest hardere enn vanlig treverk, og de er derfor popul\xc3\xa6re for treskj\xc3\xa6rere og knivmakere. Formen gj\xc3\xb8r at de minste rikulene tradisjonelt blir brukt til \xc3\xa5 lage turkopper av, mens de st\xc3\xb8rste kan ende opp som fruktfat, treboller, barnevugger eller lamper, avhengig av formgiverens fantasi. Vanligst er det likevel at de blir gjort om til knivskaft og slireemner._NEWLINE_Innenfor samisk kultur blir rirkuler brukt til \xc3\xa5 lage runebommer._NEWLINE_Fenomenet rikuler har mange navn. De kan alternativt kalles bj\xc3\xb8rkeknuter, bj\xc3\xb8rkekuler, koppknuter, koter, k\xc3\xa5ter, nuter, rier, riler, rilknuter, rilkuler, rirkuler, risknuter eller knort.'